**Ministru kabineta rīkojuma “Grozījumi Ministru kabineta 2014.gada 21.novembra rīkojumā Nr.661 “Par Eiropas Savienības struktūrfondu un Kohēzijas fonda 2014.-2020.gada plānošanas perioda uzraudzības komitejas sastāvu”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pēc pašiniciatīvas |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Savienības struktūrfondu un Kohēzijas fonda (turpmāk – ES fondi) uzraudzības komitejas sekretariāts vērsās pie ES fondu 2014.-2020. gada plānošanas perioda uzraudzības komitejas (turpmāk – uzraudzības komiteja) locekļiem, lai pārliecinātos par turpmākās dalības aktualitāti uzraudzības komitejas balsstiesīgo sastāvā. Pamatojoties uz veikto aptauju un aktuālo situāciju tika konstatēts, ka  Ministru kabineta 2014.gada 21.novembra rīkojumā Nr.661 “Par Eiropas Savienības struktūrfondu un Kohēzijas fonda 2014.-2020.gada plānošanas perioda uzraudzības komitejas sastāvu” (turpmāk – MK rīkojums Nr.166) ir nepieciešams veikt grozījumus. Līdz ar to rīkojumā ir veikti šādi grozījumi:   1. svītrots 1.3. un 1.4. apakšpunkts, ņemot vērā, ka   Aizsardzības ministrija un Ārlietu ministrija ir lūgusi tās izslēgt no uzraudzības komitejas sastāva kā balsstiesīgo locekli, bet nepieciešamības gadījumā piesaistīt kā ekspertus.   1. svītrots 1.26. apakšpunkts un rīkojums papildināts 1.391. punktu, jo biedrība a “Eiropas Savienības projektu vadītāju apvienība” un biedrība “Latvijas Nacionālā projektu vadīšanas asociācija” ar savstarpēji saskaņotu paziņojumu ir lūgušas turpmāk biedrības “Eiropas Savienības projektu vadītāju apvienība” vietā uzraudzības komitejā kā pārstāvi uzskatīt biedrību  “Latvijas Nacionālā projektu vadīšanas asociācija”. 2. svītrots 1.37. apakšpunkts un rīkojums papildināts ar 1.341. apakšpunktu, jo atbilstoši Uzņēmuma reģistra datiem konstatēts, ka biedrībai “Latvijas komercbanku asociācija” mainījies nosaukums uz biedrību “Latvijas Finanšu nozares asociācija”. 3. Papildināts sastāvs, ņemot vērā, ka biedrība “Latvijas Universitāšu asociācija” ir lūgusi to iekļaut uzraudzības komitejas sastāvā, ņemot vērā interesi iesaistīties diskusijās par augstākās izglītības, zinātniskās pētniecības un citiem jautājumiem, kas skar ES fondu, kā arī saņemto Izglītības un zinātnes ministrijas atbalstu biedrības iekļaušanai uzraudzības komitejas sastāvā. Tādejādi rīkojums papildināts ar 1.43.1punku. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzraudzības komitejas locekļi, kas ar MK rīkojuma Nr.661 grozījumiem tiek iekļauti uzraudzības komitejas sastāvā. |
| 2. | Tiesiskā regulējuma ietekme uz tautsaimniecību un administratīvo slogu | MK rīkojuma projektā ietvertie grozījumi pēc būtības nemaina ES fondu vadībā iesaistīto institūciju tiesības un pienākumus, tādejādi neietekmē arī administratīvās izmaksas. |
| 3. | Administratīvo izmaksu monetārs novērtējums | MK rīkojuma projekts šo jomu neskar. |
| 4. | Atbilstības izmaksu monetārs novērtējums | MK rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK rīkojuma projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties MK rīkojuma projekta izstrādē, sniedzot atzinumu par to pēc rīkojuma projekta izsludināšanas Valsts sekretāru sanāksmē. Rīkojuma projekts pirms izsludināšanas Valsts sekretāru sanāksmē 2018.gada 20.augustā ir publicēts tīmekļa vietnē <http://www.fm.gov.lv/lv/sabiedribas_lidzdaliba/sabiedribas_lidzdaliba_par_es_jautajumiem/> un tīmekļa vietnē <http://www.esfondi.lv/normativie-akti>. |
| 2. | Sabiedrības līdzdalība projekta izstrādē | MK rīkojuma projekta izstrādes laikā nav saņemti sabiedrības pārstāvju ieteikumi vai iebildumi par minēto projektu. |
| 3. | Sabiedrības līdzdalības rezultāti | MK rīkojuma projekta izstrādes laikā nav saņemti sabiedrības pārstāvju ieteikumi vai iebildumi par minēto projektu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošina Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav paredzēta. MK rīkojuma projekts neietekmē pārvaldes funkcijas un institucionālo struktūru, kā arī MK rīkojuma projekts neietekmē pārvaldes cilvēkresursus. |
| 3. | Cita informācija | Nav |

Finanšu ministre D.Reizniece-Ozola

Loseva, 67083888

Evita.Loseva@fm.gov.lv